Oznámenie Komisie Európskemu parlamentu v súlade s článkom 294 ods. 6 Zmluvy o fungovaní Európskej únie týkajúce sa pozície Rady v prvom čítaní k prijatiu návrhu nariadenia Európskeho parlamentu a Rady o právach cestujúcich v autobusovej a autokarovej doprave a o zmene a doplnení nariadenia (ES) č 2006/2004 o spolupráci medzi národnými orgánmi zodpovednými za presadzovanie právnych predpisov na ochranu spotrebiteľa /* KOM/2010/0121 v konečnom znení - COD 2008/0237 */





[pic] | EURÓPSKA KOMISIA | Brusel, 24.3.2010 KOM(2010)121 v konečnom znení 2008/0237 (COD) OZNÁMENIE KOMISIE EURÓPSKEMU PARLAMENTU v súlade s článkom 294 ods. 6 Zmluvy o fungovaní Európskej únie týkajúce sa pozície Rady v prvom čítaní k prijatiu návrhu nariadenia Európskeho parlamentu a Rady o právach cestujúcich v autobusovej a autokarovej doprave a o zmene a doplnení nariadenia (ES) č 2006/2004 o spolupráci medzi národnými orgánmi zodpovednými za presadzovanie právnych predpisov na ochranu spotrebiteľa 2008/0237 (COD) OZNÁMENIE KOMISIE EURÓPSKEMU PARLAMENTU v súlade s článkom 294 ods. 6 Zmluvy o fungovaní Európskej únie týkajúce sa pozície Rady v prvom čítaní k prijatiu návrhu nariadenia Európskeho parlamentu a Rady o právach cestujúcich v autobusovej a autokarovej doprave a o zmene a doplnení nariadenia (ES) č 2006/2004 o spolupráci medzi národnými orgánmi zodpovednými za presadzovanie právnych predpisov na ochranu spotrebiteľa 1. KONTEXT Dátum predloženia návrhu Európskemu parlamentu a Rade (dokument KOM/2008/817 – COD - 2008-237): | 4. december 2008 | Dátum stanoviska Európskeho hospodárskeho a sociálneho výboru: | 16. júl 2009 | Dátum pozície Európskeho parlamentu, prvé čítanie: | 23. apríl 2009 | Dátum prijatia pozície Rady v prvom čítaní: | 11. marec 2010 | 2. CIEĽ NÁVRHU KOMISIE Cieľom tohto návrhu prijatého Komisiou 4. decembra 2008 je zaviesť práva cestujúcich v autobusovej a autokarovej doprave, aby sa zvýšila atraktivita cestnej osobnej dopravy a dôvera v ňu. Zavedením nových pravidiel sa vo všeobecnosti zlepší ochrana cestujúcich a najmä ochrana osôb so zdravotným postihnutím a osôb so zníženou pohyblivosťou. Takisto sa ustanovia normy kvality porovnateľné s normami v odvetví leteckej a železničnej dopravy. 3. PRIPOMIENKY K POZÍCII RADY 3.1. Všeobecné pripomienky Podľa názoru Komisie Rada niektoré časti jej návrhu výrazným spôsobom zmenila. Po prvé, pozíciou Rady sa umožňuje členským štátom vyňať z rozsahu pôsobnosti nariadenia mestské, prímestské a regionálne pravidelné dopravné služby vrátane cezhraničnej dopravy tejto povahy. Návrh Komisie takúto možnosť obsahuje iba v prípade, ak je poskytovanie týchto vyňatých služieb zahrnuté vo verejných zákazkách na poskytovanie služieb, ktorými sa zabezpečí porovnateľná úroveň práv cestujúcich. Členské štáty navyše môžu na obmedzené obdobie vylúčiť domáce pravidelné dopravné služby ako aj medzinárodnú dopravu, ktorej významná časť sa poskytuje mimo územia Európskej únie. To by predstavovalo výrazné obmedzenie rozsahu pôsobnosti nariadenia. Po druhé, v návrhu Komisie sa nachádzala kapitola s podrobnými pravidlami týkajúcimi sa povinností dopravcov v oblasti poskytovania náhrad a pomoci v prípade nehody. V svojej pozícii Rada nahradila pôvodný návrh Komisie týkajúci sa zodpovednosti dopravcov odkazom na uplatniteľné vnútroštátne právne predpisy a povinnosťou členských štátov zabezpečiť, aby maximálna suma náhrady podľa vnútroštátnych právnych predpisov nebola nižšia ako 220 000 EUR za cestujúceho a 500 EUR za kus batožiny v prípade mestskej, prímestskej a regionálnej dopravy (1200 EUR pre všetky ostatné dopravné služby). V pozícii Rady sa takisto nahradila požiadavka vyplatenia zálohy povinnosťou dopravcov poskytnúť pomoc v prípade okamžitých praktických potrieb cestujúcich po nehode. Napriek tomu, že táto pozícia výrazne zaostáva za ustanoveniami návrhu Komisie, predsa sa v nej zvýši úroveň ochrany cestujúcich na európskej úrovni v porovnaní so súčasnou situáciou. Komisia nakoniec berie na vedomie rozhodnutie Rady, aby sa nariadenie začalo uplatňovať dva roky (nie jeden rok) po nadobudnutí účinnosti. 3.2. Pozmeňujúce a doplňujúce návrhy Európskeho parlamentu, ktoré Komisia prijala a ktoré boli v celom rozsahu alebo čiastočne zapracované do pozície Rady - pozmeňujúci a doplňujúci návrh č. 3, ktorým sa zdôrazňuje špecifická povaha odvetvia autobusovej a autokarovej dopravy, - pozmeňujúci a doplňujúci návrh č. 5, ktorý sa týka rámcových podmienok poskytovania odbornej prípravy v oblasti zdravotného postihnutia, - pozmeňujúce a doplňujúce návrhy č. 26, 30, 31, 36, 45, 46 s cieľom objasniť a sprehľadniť znenie návrhu, - pozmeňujúce a doplňujúce návrhy č. 32, 58, 62 objasňujúce formát informácií s cieľom sprístupnenia všetkým cestujúcim. 3.3. Pozmeňujúce a doplňujúce návrhy Európskeho parlamentu prijaté Komisiou a nezapracované do pozície Rady - objasnenie odôvodnení (pozmeňujúce a doplňujúce návrhy č. 1, 2, 6), - zavedenie nových odôvodnení, ktorými sa členské štáty a trhové subjekty vyzývajú na investovanie do vozidiel a infraštruktúry vhodnej na prepravu cestujúcich so zdravotným postihnutím a cestujúcich so zníženou pohyblivosťou (pozmeňujúce a doplňujúce návrhy č. 7, 8, 9 a 10), - pozmeňujúce a doplňujúce návrhy č. 13, 16 a 17 s objasnenými vymedzeniami pojmov, - pozmeňujúci a doplňujúci návrh č. 15 týkajúci sa vymedzenia pojmov, - pozmeňujúce a doplňujúce návrhy č. 23 a č. 82, ktorými sa objasňujú podmienky navrhovaného režimu zodpovednosti dopravcov v prípade nehôd, - pozmeňujúce a doplňujúce návrhy č. 50, 51 (čiastočne) a 55, ktorými sa posilňujú práva cestujúcich v prípade meškania a zrušenia dopravy, - pozmeňujúce a doplňujúce návrhy č. 59 a 60, ktorými sa konkretizujú podmienky, za ktorých dopravcovia poskytujú cestujúcim starostlivosť v prípade meškania, - pozmeňujúce a doplňujúce návrhy č. 61, 63, ktorými sa zdôrazňuje potreba dopravcov zabezpečiť prístup k informáciám a mechanizmom vybavovania sťažností všetkým cestujúcim vrátane cestujúcich so zníženou pohyblivosťou, - pozmeňujúce a doplňujúce návrhy č. 64, 65, 66, 67, 68, ktorými sa objasňuje a čiastočne zlepšuje fungovanie režimu vybavovania sťažností a ustanovení na presadzovanie nariadenia, - pozmeňujúci a doplňujúci návrh č. 70, ktorým sa objasňuje zoznam činností pomoci poskytovaných vo vozidle cestujúcim so zdravotným postihnutím a cestujúcim so zníženou pohyblivosťou, - pozmeňujúce a doplňujúce návrhy č. 73, 33, 34 (čiastočne), 35, 37, 40, 42, 43, 44, ktorými sa posilňujú podmienky, za ktorým sa cestujúcim s obmedzenou pohyblivosťou poskytuje pomoc pred, počas a po ceste autobusom alebo autokarom. 3.4. Pozmeňujúce a doplňujúce návrhy Európskeho parlamentu odmietnuté Komisiou a v celom rozsahu alebo čiastočne zapracované do pozície Rady - pozmeňujúce a doplňujúce návrhy č. 27, 29, ktorými sa objasňujú podmienky výnimiek z práva na prepravu cestujúcich so zdravotným postihnutím a cestujúcich so zníženou pohyblivosťou, - pozmeňujúci a doplňujúci návrh č. 53, ktorým sa cestujúcim udeľuje právo na poskytnutie jedla a občerstvenia v prípade meškania, - pozmeňujúci a doplňujúci návrh č. 69, ktorým sa navrhuje začatie uplatňovania nariadenia dva roky od nadobudnutia účinnosti. 3.5. Pozmeňujúce a doplňujúce návrhy Európskeho parlamentu zamietnuté Komisiou a nezapracované do pozície Rady - pozmeňujúce a doplňujúce návrhy č. 4, 18, 19, 21, 22, 24, ktorými sa ustanovujú zmeny režimu zodpovednosti dopravcov v prípade nehody, - pozmeňujúci a doplňujúci návrh č. 14 týkajúci sa vymedzenia pojmov, - pozmeňujúci a doplňujúci návrh č. 25, ktorým sa navrhuje nezohľadňovať bezpečnosť pri preprave cestujúcich so zdravotným postihnutím a cestujúcich so zníženou pohyblivosťou, - pozmeňujúce a doplňujúce návrhy č. 38, 39, 41 týkajúce sa podmienok poskytovania pomoci cestujúcim so zdravotným postihnutím a cestujúcim so zníženou pohyblivosťou, - pozmeňujúce a doplňujúce návrhy č. 47, 48, ktorými sa obmedzuje zodpovednosť prepravcov v súvislosti s invalidnými vozíkmi a zariadením na zabezpečenie pohyblivosti, - pozmeňujúce a doplňujúce návrhy č. 49, 52, 54, 56, 57 týkajúce sa zodpovednosti dopravcov v prípade meškania alebo zrušenia prepravy, - pozmeňujúce a doplňujúce návrhy č. 71 a 72, ktorými sa obmedzuje rozsah činností pomoci vo vozidle alebo rozsah odbornej prípravy poskytovanej zamestnancom s cieľom plniť potreby cestujúcich so zníženou pohyblivosťou počas prepravy. 4. ZÁVER Komisia vyjadruje vážne znepokojenie nad veľmi výraznými úpravami, ktoré do návrhu zaviedla Rada v porovnaní s pôvodným návrhom Komisie, ako aj nad niektorými pozmeňujúcimi a doplňujúcimi návrhmi Európskeho parlamentu, ktorými sa značným spôsobom obmedzuje rozsah pôsobnosti navrhovaného nariadenia a tým aj úroveň ochrany cestujúcich v rámci EÚ. Komisia berie na vedomie pozíciu jednomyseľne prijatú Radou a domnieva sa, že v rámci ďalšej debaty medzi inštitúciami by sa z pohľadu konečného prijatia nariadenia mala úroveň ambícií konštruktívne zvýšiť. 5. VYJADRENIA KOMISIE Na stretnutí Rady ministrov dopravy 17. decembra 2009 urobila Komisia toto vyhlásenie: „Komisia vyhlasuje, že napriek tomu, že politická dohoda niektoré dôležité ciele pôvodného návrhu nespĺňa v plnej miere, má v úmysle proti tejto dohode nenamietať, aby sa tak mohlo pokračovať riadnym legislatívnym postupom.“